
 OTSUS

Narva







                 2007 nr…..

Projekteerimistingimuste määramine
( Vahtra tn.5 hoone laiendamine ja autoparkla ehitamine ilma detailplaneeringut koostamata )

Vastavalt Kohaliku omavalitsuse korralduse seaduse  § 22 lõikele 2,  Planeerimisseaduse § 3 lõike 2 punktile 2, Ehitusseaduse §19  lõikele 3 .   


Linnavolikogu otsustab:

Määrata projekteerimistingimused Vahtra tn.5 hoone laiendamise ja autoparkla ehitusprojekti koostamiseks ilma detailplaneeringut koostamata järgnevalt:

	1. ÜLDANDMED



	1.1 Tellija, krundi omanik

	OÜ Ossirianda, reg.kood: 10262451
Energia tn.1, 20304 Narva

	1.2  Asukoht, algandmed                                         
	Narva linn, Vahtra tn.5
Hoone ehitisalune pindala: 1628,0 m2
Hoone maht: 8271,0 m3
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 26.04.07.a avaldus nr.676/1-11
         Andrei Gadzovski – juhatuse liige
1.4.2 Ehitusseadus, Planeerimisseadus, Teeseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




2.1 Projekti koostamise eesmärgiks on hoone osaline rekonstrueerimine koos teise korruse juurdeehitamisega ilma detailplaneeringut teostamata.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1, Teeseadus § 21 lg 8 p 2 ja § 251).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Autoparkla ehitamiseks esitada tee-ehitusprojekt. Teeprojekt koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”. Kasutada eraldi kausta (tiitelleht, seletuskiri, kasutatavate materjalide spetsifikatsioon, teekatted, vertikaalplaneerimine, liiklusskeem, tee ristlõiked jne.) Esitada Maanteeameti peaspetsialisti arvamus. 

3.8 Esitada teeprojekti erapooletu ekspertiis ( Teeseadus §19 p.6).

3.9 Esitada hoone ehitusprojekti sõltumatu ekspertiis (Narva linna ehitusmäärus § 23).
3.10 Esitada töödekorraldamise projekt. ( Narva linna ehitusmäärus § 23, Töötervishoiu ja tööohutuse nõuded ehituses §4). 

3.11 Esitada Arhitektuuri-ja planeerimise osakonnale hoone eskiisprojekt heakskiidu saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Teise korruse juurdeehitamine: mitte ületada 33% olemasolevast Vahtra tn.5 hoone maapealsest mahust.
4.2 Rekonstrueeritava hooneosa kõrgus: ühtlustada olemasoleva hoone kõrgusega.
4.3 Rekonstrueeritava hooneosa korruselisus: 2.

4.4 Arhitektuur ja välisviimistlus: kaasaegne, esteetiline, piirkonna elukvaliteeti parandav. Olemasoleva ja rekonstrueeritava hooneosa arhitektuur ja välisviimistlus peavad harmoneeruma teineteisega. Kujunev kompleks peab moodustama professionaalselt lahendatud arhitektuurse terviku. Välisviimistluse ja värvilahenduse pass esitada projekti koosseisus.
4.5 Fassaadide soojustamine: vastavalt soojustehnilistele arvutustele.
4.6 Klaasimine: esitada projektis fassaadide klaasistamispass. 
4.7 Uste vahetamine: olemasolevates mõõtmetes, tuldtõkestavad.
4.8 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt.
4.9 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Vajadusel siseviimistluse lahendus esitada projekti koosseisus.

4.10 Hoone tehnosüsteemide rekonstrueerimine.

4.11 Muud nõuded: vastavalt ekspertiisiotsusele.
4.12 Piirded: lahendada piire kõrgusega kuni 1,5 m sobilikuna  piirkonna miljöösse. Esitada piirde vaated, tüüpjoonis ning tehnilised näitajad ( rajatise ehitisalune pind, kõrgus, pikkus).

4.13 Parkimiskohad: lahendada Vahtra tn.5 krundi piires, vastavalt normatiivile.

4.14 Autoparkla platsi kate ja juurdesõidud: kõvakate, teekattekivid, teekatteplaadid. 
4.15 Kõnnitee kate: teekattekivid, teekatteplaadid. Soovitame kasutada kombineeritud värvilahendusi, harmoniseerida hoonega. 

4.16 Heakorrastus ja haljastus: lahendada projekti koosseisus. 
4.17 Asendiplaan: esitada mõõtkavas 1:500. Näidata tehnovõrgud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, lahendada väljasõit krundilt. 
4.18 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.19 Projekti koosseisus esitada lisaks:   

- piirdekonstruktsioonide sooja- ja mürapidavused,

- inventeerimisplaanid,

- lammutatavate seinte plaan,

- ruumide planeerimislahendus,

- katuse plaan,

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked
- värvivaated koos värvikoodidega
- sidumisjoonis vaatega koos olemasolevate hooneosadega jne.
	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile ja küttele.

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Esitada tarindite tehnilise seisukorra ekspertiis, välja selgitades teise korruse juurdeehitamise võimalused. Otsus lisada projekti kausta. 

6.2 Kandvas seinas asendatava ukseava tegemiseks anda tehniline hinnang tarinditele, välja selgitades ukseava ehitamise võimalused koos riskide välja toomise ning soovitavate tööde teostamisega. Otsus lisada projekti kausta. Projekti koosseisus esitada silluse lõige.

	7. KOOSKÕLASTUSED




7.1 Ida-Eesti Päästekeskuse Narva Keskkomando.

7.2     Ida-Virumaa Keskkonnateenistus ( tee-ehitusprojekt).
7.3     Narva Linnavalitsuse Linnavara ja-Majandusameti kommunaalmajanduse osakond                           (autoparkla, likvideeritavad puud).

7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1    Otsus jõustub seadusega sätestatud korras.
8.2    Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

